Semar ing filosofi Jawa malah sansaya dhuwur drajate. Semar ora mung dadi kawula, nanging panjalmane Batara Ismaya, yaiku sedulur tuwa Batara Guru (Dewane Dewa). Akeh pakem kang nggambarake Semar lan asal usule. Semar mapan ana ing pradesan kang karan Karangdembel (Karangkadempel). Karangdempel uga sanepan panggonan kang garing, nadyan mangkana merga jiwane Semar kang teguh, mestuti marang bebener, papan mau katon tentrem.